Willelmus, Dei gratia Senonensis archiepiscopus, apostolice sedis legatus, dilectis filiis, Vitali, abbati, totique capitulo Beati-Martini Trecensis, salutem in Domino. Paci et quieti vestre providere cupientes vobis, et ecclesie vestre, medietatem beneficiorum ecclesie de Noviaco, que ab antecessoribus nostris vobis collata est, cum appenditiis suis et cum presentatione presbiteri ejusdem ecclesie in perpetuum possidendam donamus, et presentis scripti attestatione, et sigilli nostri auctoritate confirmamus; statuentes et sub anathemate prohibentes ne quis huic nostre confirmationis pagine in aliquo contraire presumat, salva in omnibus apostolice sedis auctoritate.